
Οι δικαιούχοι που έχουν αναθέσει τη διαχείριση των συγγενικών τους δικαιωμάτων του παραγωγού οπτικοακουστικών έργων (άρθρο 47 παρ. 2 Ν. 2121/1993) στον ΟΣΔ ΗΡΙΔΑΝΟΣ, δύνανται να χορηγούν άδειες μη εμπορικής χρήσης των έργων του ρεπερτορίου του Οργανισμού, υπό τους ακόλουθους όρους:
1. Ως μη εμπορική χρήση νοείται η χρήση που δεν αποσκοπεί σε άμεσο ή έμμεσο οικονομικό όφελος ή κέρδος, είτε για τον δικαιούχο είτε για τον χρήστη και δεν περιλαμβάνει περιπτώσεις, όπου υφίσταται οποιασδήποτε μορφής αντάλλαγμα ή οικονομικό όφελος. 
2. Η άδεια χορηγείται αποκλειστικά σε πρωτογενές επίπεδο, αφορά συγκεκριμένο χρήστη και συγκεκριμένη μη εμπορική χρήση ή περίσταση και δεν επιτρέπεται η περαιτέρω μεταβίβαση ή εκχώρησή της.
3. Η άδεια δεν επιτρέπει τη δημιουργία παράγωγων έργων (εφόσον υφίσταται σχετική συμβατική ρύθμιση με τον δημιουργό του έργου).
4. Για κάθε χρήση που δεν εμπίπτει στον μη εμπορικό χαρακτήρα, απαιτείται προηγούμενη άδεια και καταβολή αμοιβής μέσω του ΟΣΔ ΗΡΙΔΑΝΟΣ, σύμφωνα με τις διατάξεις των άρθρων 23 Ν. 4481/2017 και 47 παρ. 2 Ν. 2121/1993.
5. Ο ΟΣΔ ΗΡΙΔΑΝΟΣ ενημερώνει τους χρήστες για τα κριτήρια χορήγησης αδειών και για τις προϋποθέσεις που διέπουν τη μη εμπορική χρήση, διασφαλίζοντας τη διαφάνεια και τη συμμόρφωση με το ισχύον νομικό πλαίσιο (Ν. 4481/2017).

Οι ως άνω όροι χορήγησης αδειών μη εμπορικής χρήσης, όπως αυτοί εγκρίθηκαν από την Εκλογοαπολογιστική Γενική Συνέλευση της 2ας Οκτωβρίου 2026, αναρτήθηκαν στον ιστότοπο του ΟΣΔ ΗΡΙΔΑΝΟΣ, κατ’ εφαρμογή των διατάξεων των άρθρων 14 και 28 παρ. 1 εδάφιο ιγ΄ του Ν. 4481/2017, με μέριμνα του Διοικητικού Συμβουλίου.

Αθήνα, 20 Οκτωβρίου  2026

O ΠΡΟΕΔΡΟΣ ΤΟΥ Δ.Σ.

